Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI 
Imebainika kwamba uvumbuzi wa teknolojia katika shule za sekondari umeleta madhara mengi kwa wanafunzi. Vilevile uvumbuzi huu wa teknologia una faida kwa wanafunzi wa shule za sekondari. 
Tukiangazia hasa uvumbuzi wa tarakilishi katika shule za sekondari, tunaona kwamba una faida zake hasa kwa upande wa wanafunzi wanaosoma kutumia tarakilishi. Wanafunzi  hao huwa na uzoefu wa kutumia vyombo hivyo vya kiteknolojia ya kisasa na hata wanapomaliza shule ya upili huwa tayari hawana shida na kutumia vyombo hivi. Teknolojia pia huwafanya wanafunzi kuwa werevu wakati wanapozoea kutumia au kusoma kwa kutumia vyombo hivyo. Katika utumiaji wa tarakilishi katika shule za sekondari, wanafunzi hupata njia iliyo rahisi kwao wanaposoma na pia hujifunza mambo mapya ambayo huwanufaisha masomoni mwao na hata maishani mwao. 
Katika utumiaji wa vyombo vya kiteknolojia, wanafunzi hurahisishiwa masomo yao. Pia huwapunguzia  kazi ya kuchoka kuandika kwenye daftari zao. Hata hivyo, chenye uzuri pia hakikosi ubaya wake. Teknolojia imewafanya wanafunzi kuwa wajinga kwa sababu, wakati wanapozoea kutumia tarakilishi bila ya kuandika kwenye daftari basi, wengi wao wanasahau hata kuandika. Wanaosoma somo la kompyuta huwa hawana muda wa kusoma masomo mengine kwa sababu muda wao mwingi huutumia kwa kuangazia tarakilishi na kusahau masomo mengine. 
Katika kutumia vyombo vya kiteknolojia, wanafunzi wengi huwa hawatumii akili zao na wanakosa kufikiria. Hata kama hesabu ni ndogo ya kutumia akili, mwanafunzi atatumia kikokotoo badala ya kutumia akili yake kufikiria hesabu hiyo.  

Kwa hivyo inabainika kwamba uvumbuzi huu wa vyombo vya kiteknolojia vimewafanya wanafunzi  wakose kufikiria mambo madogo madogo.